Rapport Videoproduksjon

Arbeidskrav #1

Gruppe 1: Mathias Kristiansen, Oda Julsen, Madelen Kristiansen, Louise Westby Amundsen og Mina Molvik Engen.

Dag 1

Etter å ha fått utdelt arbeidskravet gikk gruppen i full gang med å brainstorming på hvem vi skulle velge å lage et personportrett om. Vi hadde flere ideer, og valget falt først på en friidrettsutøver fra Halden. Nesten like fort som vi bestemte oss, ble valget revet fra oss da det viste seg at hun skulle på treningsleir i utlandet i over en uke. Vi satt oss derfor ned en ny runde for å tenke ut hvem vi kunne velge. Denne gangen falt valget på Dyrebeskyttelsen. Med nytt håp sendte Madelen dem en mail og krysset fingrene for positiv tilbakemelding. Vi fordelte også ulike ansvarsområder for prosjektet.

Dag 2

Dyrebeskyttelsen svarte oss dessverre aldri på mail og ble derfor igjen tvunget tilbake i tenkeboksen for å finne ut hvem vi skulle lage film om. Gruppen snakket litt med hverandre på Messenger i forsøk på å bli enige. Vi avklarte foreløpig en dato vi skulle filme på, og jobbet videre med hvem vi skulle intervjue.

Dag 3

Vi bestemte oss til slutt for å møte opp i Halden Sentrum litt senere samme uke for å se om noen butikkeiere var villige til å la seg bli filmet. Gruppen samlet seg i Halden sentrum og var egentlig klare for å filme, med ett unntak. Vi hadde ingen anelse om hvordan mikrofonene fungerte. Noe vi kom på da vi satt midt på brygga i Halden Sentrum. Det ble derfor en veldig kort affære i Halden sentrum, da vi ikke turte å filme noe før vi visste at vi hadde god lyd. For å få hjelp med mikrofonen dro derfor gruppen tilbake til skolen for å spørre utstyrsansvarlig om bistand. Etter en kort visitt på hans kontor var vi omsider klare til å filme. Det var på et tidspunkt litt splid i gruppen om når vi skulle filme, da deler av gruppen følte vi trengte mer planlegging før opptak. Den andre delen av gruppen var stresset for tiden som var igjen til innlevering, og ønsket derfor at vi skulle filme på tross av mindre planlegging. Sebastian, en lærling på Makerspace sa heldigvis ja til å bli laget film om samme dag, og vi kunne gå i gang med filmingen.

Mathias hadde med seg litt personlig kamerautstyr som han filmet med, men vi brukte også gimbalen fra skolen og IPhone. Madelen hadde ansvar for å stille spørsmål til Sebastian, mens Mina og Oda filmet litt smått. I forkant og etterkant av filmen tok Madelen klipp til bakgrunns filmen.

Dag 4

Gruppen diskuterte litt på skolen hvordan vi skulle løse problemstillingen med det å lære seg klipping. Hvordan skulle vi løse det på best mulig måte slik at hele gjengen fikk utbytte? Vi konkluderte med at det var best å ringes på en digital plattform, hvor en av gruppedeltakerne kunne dele skjermen sin. På den måten sikret vi at alle så skjermen like godt, og man kunne lett illustrere hva man trykket på eller komme med innspill. Gruppen ble sittende et par timer sammen for å redigere filmen. Vi fant fort ut at det krever mye kreativ tenking og evne til å se for seg filmen i sin helhet for å finne gode klipp man kan bruke.